AALBORG:30-35 personer var i et kæmpe slagsmål lørdag kl. 18.19 på Saltumvej 11 i Aalborg Øst - alle undtagen en 19-årig mand stak af, da politiet kom.

Det viste sig, at den 19-årige var blevet stukket i maven med en kniv, fortæller vagtchef Bruno Brix, Nordjyllands Politi.

- Da vi kom derud, løb alle andre i forskellige retninger. Vi anholdt senere fire personer, der kørte i området i en bil, siger vagtchefen.

12





















Foto: Jan Pedersen

Tidligt søndag morgen fortæller vagtchef Mads Hessellund, at de fire personer er løsladt igen.

Vagtchefen oplyser desuden, at den 19-årige mand, der blev stukket i maveregionen, er udenfor livsfare.

Politiet har fortsat ikke overblik over, hvad der var årsag til masseslagsmålet eller hvem de mange involverede kan være.

- Vi ved ikke, hvorfor de tørnede sammen. Vi har haft præventiv patruljering i området, og vi har efterforsket igennem hele natten, fortæller Mads Hessellund.

Mandag fortsætter politiets afhøringer af de tilstedeværende ved overfaldet samt en større undersøgelse områdets overvågningskameraer.

Indtil videre har politiet ingen mistanke om, hvem der førte kniven.